AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartis biudžetinėms įstaigoms

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų socialinės paramos centro 2015 m. spalio 9 d. prašymą „Dėl patalpų perdavimo“, Panevėžio teritorinės ligonių kasos 2015 m. lapkričio 19 d. raštą Nr. 12-3610 „Dėl patalpų poreikio“, Molėtų rajono savivaldybės viešosios bibliotekos 2015 m. lapkričio 30 d. raštą Nr. R2-77 „Dėl patalpų, esančių Joniškio sen., Arnionių k.“, kuriuose prašoma suteikti panaudos teise patalpas savivaldybei nuosavybės teise priklausančiuose pastatuose. Molėtų rajono savivaldybės administracijos direktoriaus 2015 m. lapkričio 12 d. įsakymu Nr. B6-1074 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“ perduodamos patalpos pripažintos nereikalingomis Molėtų rajono savivaldybės administracijos funkcijoms vykdyti.

Parengto sprendimo projekto tikslas – perduoti savivaldybei nuosavybės teise priklausantį turtą biudžetinėms įstaigoms pagal turto panaudos sutartis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 dalis, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktas, 4 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 papunktis ir 6 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – suteikiamos patalpos įstaigų veiklai ir sprendžiamas tikslingas patalpų panaudojimas.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartys bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

Aldona Rusteikienė

Turto skyriaus vedėja